

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-32

Ivanić-Grad, 27. lipnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o davanju suglasnosti** **za sudjelovanje Grada Ivanić-Grada u elektroničkoj javnoj dražbi radi kupnje nekretnine k.č.br. 2044 upisane u zk.ul.br. 95 k.o. Ivanić Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o** **davanju suglasnosti za sudjelovanje Grada Ivanić-Grada u elektroničkoj javnoj dražbi radi kupnje nekretnine k.č.br. 2044 upisane u zk.ul.br. 95 k.o. Ivanić Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20), članka 4. i 13. Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada, broj 06/13, 07/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeću

**O D L U K U**

**o davanju suglasnosti za sudjelovanje Grada Ivanić-Grada u elektroničkoj javnoj dražbi radi kupnje nekretnine k.č.br. 2044 upisane u zk.ul.br. 95 k.o. Ivanić Grad**

Članak 1.

Daje se suglasnost za sudjelovanje Grada Ivanić-Grada u elektroničkoj javnoj dražbi radi kupnje nekretnine označene kao k.č.br. 2044, kuća i dvor, upisane u zk.ul.br. 95 k.o. Ivanić Grad, u naravi stara, ruševna, legalna, drvena, prizemna stambena građevina koja se sastoji od prizemlja i tavana te građevinsko zemljište ukupne površine 398 m², koji se nalaze u Basaričekovoj ulici 2 u Ivanić-Gradu.

Članak 2.

Za davanje ponude Grada Ivanić-Grada na elektroničkoj javnoj dražbi radi kupnje nekretnine iz članka 1. ove Odluke, u skladu s uvjetima prodaje predmetne nekretnine objavljenima na mrežnim stranicama Financijske agencije (Klasa: O/110-10/22-01/551, Urbroj: 07-01-22-11 od dana 16.05.2022.), ovlašćuje se gradonačelnik Grada Ivanić-Grada.

Članak 3.

U slučaju sudjelovanja više ponuditelja u elektroničkoj javnoj dražbi, gradonačelnik Grada Ivanić-Grada se ovlašćuje za nadmetanje radi davanja najpovoljnije valjane ponude Grada Ivanić-Grada za kupnju nekretnine iz članka 1. ove Odluke, u skladu s uvjetima prodaje predmetne nekretnine.

Ukoliko će u slučaju iz stavka 1. ovoga članka iznos najpovoljnije valjane ponude Grada Ivanić-Grada za kupnju predmetne nekretnine prelaziti iznos od 0,5% iznosa prihoda Grada Ivanić-Grada bez primitaka ostvarenih u prethodnoj kalendarskoj godini, odluku o stjecanju predmetne nekretnine donijet će Gradsko vijeće Grada Ivanić-Grada.

Članak 4.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o davanju suglasnosti za sudjelovanje Grada Ivanić-Grada u elektroničkoj javnoj dražbi radi kupnje nekretnine k.č.br. 2044 upisane u zk.ul.br. 95 k.o. Ivanić Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20), članka 4. i 13. Odluke o raspolaganju nekretninama u vlasništvu Grada Ivanić-Grada (Službeni glasnik Grada Ivanić-Grada, broj 06/13, 07/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Povodom zahtjeva za prodaju Općinskog suda u Velikoj Gorici, Stalne službe u Ivanić-Gradu poslovni broj Ovr-371/2019 od dana 28.03.2022. godine u pravnoj stvari ovrhovoditelja Republika Hrvatska, Ministarstvo financija, OIB: 52634238587, zastupanog po punomoćniku Općinsko državno odvjetništvo u Velikoj Gorici protiv ovršenika Vanja Jurina, Ivanić-Grad, Antuna Gustava Matoša 17, OIB: 65134368159, radi prisilne naplate novčane tražbine u iznosu od 596.396,96 kuna, Financijska agencija je dana 16.05.2022. godine na mrežnim stranicama objavila poziv na sudjelovanje u elektroničkoj javnoj dražbi (Klasa: O/110-10/22-01/551, Urbroj: 07-01-22-11) radi prodaje nekretnine označene kao k.č.br. 2044, kuća i dvor, upisane u zk.ul.br. 95 k.o. Ivanić Grad, u naravi stara, ruševna, legalna, drvena, prizemna stambena građevina koja se sastoji od prizemlja i tavana te građevinsko zemljište ukupne površine 398 m², koji se nalaze u Basaričekovoj ulici 2 u Ivanić-Gradu.

Pozivom su utvrđeni sljedeći uvjeti prodaje predmetne nekretnine:

Način prodaje

Predmetna nekretnina se prodaje na elektroničkoj javnoj dražbi.

Ponude u prvoj elektroničkoj javnoj dražbi prikupljaju se elektroničkim putem od 26.07.2022. s početkom u 14:00:00 sati do 10.08.2022. u 13:59:59 sati.

Ako je najpovoljnija valjana ponuda dana u zadnjih deset minuta prije isteka roka koji je u pozivu na sudjelovanje u elektroničkoj javnoj dražbi određen kao vrijeme završetka prikupljanja ponuda, prikupljanje ponuda produživat će se za deset minuta od svake najpovoljnije valjane ponude sve dok ne protekne deset minuta od posljednje najpovoljnije valjane ponude.

Ponuda se smatra prihvaćenom kada je sustav elektroničke javne dražbe ponuditelja obavijestio da je njegova ponuda evidentirana kao valjana. Ponuda mora biti evidentirana u sustavu elektroničke javne dražbe prije isteka vremena koje je naznačeno kao vrijeme završetka elektroničke javne dražbe, odnosno prije isteka produljenog nadmetanja da bi se ista smatrala predanom u tijeku nadmetanja.

Uvjeti prodaje

Utvrđena vrijednost predmetne nekretnine je 186.000,00 kuna.

Na prvoj elektroničkoj javnoj dražbi predmetna nekretnina ne može se prodati ispod iznosa od 148.800,00 kuna.

Početna cijena za nadmetanje je 148.800,00 kuna. Iznos dražbenog koraka je 2.000,00 kuna.

U elektroničkoj javnoj dražbi kao ponuditelji mogu sudjelovati samo osobe (pravne i fizičke) koje su prethodno dale jamčevinu u iznosu od 18.600,00 kuna.

Jamčevina mora na računu FINA-e biti evidentirana najkasnije15.07.2022. godine.

Predmetna nekretnina je slobodna od osoba i stvari.

Nema prava koja ne prestaju prodajom predmetne nekretnine.

Rok za plaćanje kupovnine je 30 dana od dana prodaje predmetne nekretnine.

Sredstva za provedbu ove Odluke osigurana su u proračunu Grada Ivanić-Grada za 2022. godinu.

S obzirom na sve navedeno te uvažavajući okolnost da se predmetna nekretnina nalazi u Basaričekovoj ulici u užem centru grada u neposrednoj blizini sjedišta Grada Ivanić-Grada, kao i za razvoj grada značajnih ustanova, ponajprije Muzeja Ivanić-Grada, predlaže se Gradskom vijeću donošenje ove Odluke.